internet vaartha 129 Views
ఎన్‌ఎస్‌ఇ, బిఎస్‌ఇల్లో మంచి రిటర్నులు
ముంబై : బాంబేస్టాక్‌ ఎక్ఛేంజిలోని మిడ్‌క్యాప్‌ సూచి 26శాతం వరకూ పెరిగింది. పార్లమెంటులో గత ఫిబ్రవరి నెలలో ప్రతిపాదించిన కేంద్ర బడ్జెట్‌ అనంతరం అద్వితీయంగా పెరుగుదల నమోదయినట్లు నిపుణుల అంచనా. బిఎస్‌ఇ మిడ్‌క్యాప్‌, ఎన్‌ఎస్‌ఇ మిడ్‌క్యాప్‌ 100 సూచీలు జీవితకాల గరిష్ట స్థాయికి చేరాయి. సోమవారం ఇంట్రాడే డీల్స్‌లో మరింతపెరిగాయి. మార్కెట్‌ మొత్తంగా ఇన్వెస్టర్ల సెంటిమెంట్‌ బలంగా కనిపించింది. బిఎస్‌ఇ మిడ్‌క్యాప్‌ సూచీ మార్కెట్లలో ర్యాలీతీసి 26శాతానికి పెరిగింది. నిఫ్టీ 50 సూచీ కూడా 20శాతంగా ఉంది. ఎస్‌అండ్‌పి బిఎస్‌ఇ సెన్సె క్స్‌ 20శాతం, నిఫ్టీ21శాతం పెరిగినట్లు అంచనా. బిఎస్‌ఇ మిడ్‌క్యాప్‌ సూచి 159 పాయింట్లు బలపడి 1.3శాతం పెరిగింది. 12,039 పాయింట్ల వద్ద స్థిరపడింది. ఇంట్రాడే డీల్స్‌లో 470 పాయింట్ల వరకూ పెరిగింది. వ్యక్తిగత కంపెనీలపరంగాచూస్తే బజాజ్‌ ఫైనాన్స్‌, బెర్జర్‌ పెయింట్స్‌, జెఎస్‌డబ్ల్యుస్టీల్‌, మహీంద్ర అండ్‌ మహీంద్ర, కన్సా§్‌ు నెరొలాక్‌, శ్రీసిమెంట్‌లు భారీ ర్యాలీతీసాయి. ఇక నిఫ్టీ మిడ్‌క్యాప్‌ 100 సూచీపరంగాచూస్తే జీవితకాగరిష్టస్థాయిని చేరి నట్లు నిపుణులు అంచనా. ఇటీవలి పతనం నుంచి రిటైల్‌ ఇన్వెస్టర్లు మళ్లీ మార్కెట్లకు రావడంతో కొంత ఉపశమనం కలిగింది. ఆగస్టులో రిజర్వుబ్యాంకు వడ్డీరేట్లను తగ్గిస్తుందన్న అంచనాలు కూడా ఉన్నాయి. దీని నుంచి మిడ్‌క్యాప్‌ విభాగం కంపెనీలకు ఎక్కువశాతం లాభం ఉంటుందని అంచనా. అయితే క్లయింట్లు కంపెనీ ప్రతిష్ట, చరిత్ర ఆధారంగా కొనుగోళ్లు చేయాలని బ్రోకరేజి సంస్థలు చెపుతున్నాయి. కాన్‌ఫిన్‌హోమ్స్‌, మన్‌పసంద్‌ బేవరేజెస్‌, జెన్సార్‌ టెక్నాలజీస్‌, ఎస్కార్ట్స్‌ వంటి స్టాక్స్‌ మిడ్‌ క్యాప్‌ సెగ్మెంట్‌లో ఆకర్షిస్తున్నాయి. వడ్డీరేట్లలో కోత ఉంటుందన్న ఆశలతో మార్కెట్లలో ర్యాలీ కనిపిస్తున్నది. అంతేకాకుండా జిఎస్‌టి బిల్లుకు వచ్చే వర్షా కాల పార్లమెంటు సమావేశాల్లో ఆమోదం లభి స్తుందన్న అంచనాలున్నాయి. ఇక రానున్న త్రైమా సిక ఆర్థిక ఫలితాలు కూడా ఇన్వెస్టర్లకు మరికొంత ఊతం ఇస్తాయని, రుతుపవనాలు ఆశాజనకంగా ఉండటం వల్ల గ్రామీణ ప్రాంత పెట్టుబడి వ్యయం పెరిగి మార్కెట్లకు కొంత ఊతం లభిస్తుందన్నది నిపుణుల అంచనాగా ఉంది. ఆర్థిక సంవత్సరం రెండో అర్ధభాగంలో మంచి పెరుగుదల ఉంందని, కార్పొరేట్‌ రాబడులు కూడా మెరుగుపరడతాయని అంచనా. ఐడిబిఐ కేపిటల్‌ రీసెర్చి హెడ్‌ ఎకె ప్రభాకర్‌ మిడ్‌క్యాప్స్‌లో ర్యాలీ మరింత పెరుగు తుందని 15 నుంచి 20శాతానికి చేరుతుందని ప్రకటించారు. ఫిబ్రవరి నుంచి ఇప్పటివరకూ ర్యాలీ కనిపించిందన్నారు. ఎల్‌ఐసి హౌసింగ్‌ ఫైనాన్స్‌, సైయింట్‌, ఎన్‌బిసిసి, హిమత్‌సింగ్‌కా సీడ్‌, అర వింద్‌, సెంచరీ ప్లై, సుందర్‌ ఫాస్టనర్స్‌, సిటీయూనియన్‌ బ్యాంకు, లక్ష్మీ విలాస్‌ బ్యాంకులు వంటివి ఆకర్షణీయంగా మారినట్లు ఆయన పేర్కొన్నారు.